stanford-oval/wikipedia huggingface dataset:
אבליה אמבנגה
הערות שוליים

↑  "İşte Demirspor'un yeni yabancı golcüsü" (בטורקית). Haberads. 23 בינואר 2015. נבדק ב-1 בספטמבר 2015. {{cite web}}:  (עזרה)
↑  "Терек подписал двух новичков - Тейку и Мбенгуе" (ברוסית). FC Terek Grozny. 24 בפברואר 2015. נבדק ב-6 במאי 2015. {{cite web}}:  (עזרה)
↑  "Rostov-Terek Match Report". Russian Football Premier League. 2 במאי 2015. {{cite web}}:  (עזרה)
↑  "Terek-Spartak Match Report". Russian Football Premier League. 11 במאי 2015. {{cite web}}:  (עזרה)
↑  "Аблайе Мбенг подписал с "Ахматом" новый контракт". fc-akhmat.ru/ (ברוסית). FC Akhmat Grozny. 27 במאי 2019. נבדק ב-30 במאי 2019. {{cite web}}:  (עזרה)
↑  "Форвард "Ахмата" Мбенг уехал в Африку и полгода не выходит на связь. 5 лет назад он забил "Спартаку" шикарный гол". sport24.ru/ (ברוסית). Sport 24. 1 בפברואר 2021. נבדק ב-9 במרץ 2021. {{cite web}}:  (עזרה)
↑  Сбежавший форвард «Ахмата» Мбенг нашелся. Сенегалец извинился и уехал в аренду в минское «Динамо» - 30 марта 2021 - Sport24, sport24.ru (ברוסית)
↑  «Ахмат» пожаловался на Мбенга в ФИФА, matchtv.ru, ‏2021-02-01 (ב־)
↑  "Аблайе Мбенг перешел в "Динамо" из Минска на правах аренды". fc-akhmat.ru (ברוסית). FC Akhmat Grozny. 29 במרץ 2021. נבדק ב-30 במרץ 2021. {{cite web}}:  (עזרה)
↑  חיזוק להתקפה: אבליה אמבנגה חתם במכבי פ"ת, באתר ערוץ הספורט, 5 באוקטובר 2021
↑  ОФИЦИАЛЬНОЕ ЗАЯВЛЕНИЕ ЗАО, Футбольный Клуб Динамо-Минск (ברוסית)
יריב יוגב

| --- | --- |
אין תמונה חופשית
 לידה:  1971 (בן 53 בערך) גבעתיים, ישראל 
 לימודי רפואה:  הטכניון – מכון טכנולוגי לישראל 
 התמחות:  יילוד וגינקולוגיה
 תואר:  פרופסור מן המניין
 תפקידים:  מנהל האגף לנשים ויולדות בבית ליס בבית החולים איכילוב  פרופסור מן המנין בחוג לגיניקולוגיה, בית הספר לרפואה, אוניברסיטת תל אביב
 פרסים והוקרה:  2003 - פרס הצטיינות במחקר- הצגת המחקר הטובה ביותר מטעם The 24th annual meeting of the Society for Maternal-Fetal Medicine Annual Meeting" New Orleans"  2006 - פרס מצוינות מחקרית מטעם "The 8th North America Diabetes in Pregnancy Study Group- NADPSG, Cleveland Theodore"  2007 - פרס ויזנטר למרצה מצטיין מטעם אוניברסיטת תל אביב  2008, 2009, 2010, 2011, 2012, 2013 - מרצה קליני מצטיין - רשימת דיקן, אוניברסיטת תל אביב  2011 - הצטיינות כמנחה סטודנטים, אוניברסיטת תל אביב  2012 – פרס הצטיינות כמרצה מצטיין, אוניברסיטת תל אביב
 
יריב יוגב (יליד 1971) הוא גינקולוג ישראלי, פרופסור לגינקולוגיה בבית הספר לרפואה ע"ש סאקלר באוניברסיטת תל אביב, מנהל האגף לנשים ויולדות בבית החולים ליס לנשים וליולדות, בבית החולים איכילוב.
ביוגרפיה

יוגב נולד בגבעתיים לאב סוכן ביטוח ואם מורה, גדל בראשון לציון, למד במגמה הביולוגית בגימנסיה הריאלית, ובמקביל התנדב במד"א. למד בפקולטה לרפואה ע"ש רפפורט בטכניון בחיפה, וסיים את לימודיו בהצטיינות במסגרת העתודה האקדמית. בשנת 1995 סיים יוגב שנת סטא'ז בבית החולים תל השומר, בהצטיינות.
את שירותו בצה"ל עשה יוגב כרופא צבאי בחטיבה 7 של השריון, ברצועת הביטחון שבדרום לבנון.
בין השנים 1996–2006 התמחה במיילדות וגינקולוגיה, בבית החולים בילינסון.
בין השנים 2003–2004 עבר התמחות-על מחקרית וקלינית ברפואת אם עובר בבית החולים St. Luke’s Roosevelt Hospital (אנ') ואוניברסיטת קולומביה בניו יורק, ארצות הברית.
בשנת 2007 מונה למרצה בכיר בבית הספר לרפואה ע"ש סאקלר באוניברסיטת תל אביב. בין השנים 2006–2010 ניהל את בית הספר ללימודי המשך במיילדות וגינקולוגיה באוניברסיטת תל אביב.
בשנת 2010 מונה יוגב לפרופסור חבר באוניברסיטת תל אביב וארבע שנים אחר כך, קודם לפרופסור מן המניין באותו מוסד.
בין השנים 2006–2011 שימש רופא בכיר במחלקה להיריון בסיכון גבוה בבית החולים בילינסון ובשנים 2011–2015 ניהל את חדרי הלידה, המיון המיילדותי ומחלקת היולדות בבית החולים.
בין השנים 2008–2011 היה אחראי על תחום הסוכרת ההריונית ב"חברה האמריקאית לרפואת אם עובר".
משנת 2014 מנהל יוגב את האגף לנשים ויולדות-ליס בבית החולים איכילוב.
יוגב שותף לכתיבת למעלה מ-230 מאמרים מדעיים, שני ספרים ו-כ 20 פרקים בספרים בתחום המיילדות. בשנת 2010 הוא היה שותף למחקר "לידות בגיל מאוחר" שצוטט בספרות המדעית העולמית, בניו יורק טיימס ובתוכנית של אופרה וינפרי.
בשנת 2022 התפרסם תחקיר בחדשות 12, בו נטען שיוגב נוהג לכתוב חוות דעת משפטיות שונות כעד מומחה בתביעות רשלנות רפואית, אחת פנימית עבור חברות הביטוח הנתבעות ואחת שמוצגת בבית המשפט מטעם אותן חברות, כאשר בחלק מהמקרים חוות הדעת הפנימית קובעת שהייתה רשלנות רפואית וזו עבור בית המשפט קובעת שלא הייתה. יוגב טען בתגובה שחוות הדעת הפנימיות הניתנות לנתבעים מציגות נקודות חולשה עבור עורכי הדין, אך לא מחליפות את חוות הדעת לבית המשפט וש"אין הדבר נוגד כלל את היושרה המקצועית והאישית".
ביוגרפיה > בתקשורת

בשנת 2013 כיכב בעונה הראשונה של סדרת הדוקו-ריאליטי "בייבי בום", שצולמה בבית החולים בילינסון.
החל מנובמבר 2017 יוגב, במשותף עם הגיניקולוגית הד"ר רונית אלמוג, מגישים תוכנית שבועית קבועה בשם "נשי אישי" ברדיו תל אביב בנושאי פריון, היריון, לידה ורפואת נשים.
ביוגרפיה > חיים אישיים

יוגב נשוי בשנית ואב לבת.
ליבי כהן-מגורי, הבת של אשתו מנישואים שניים, קצינת חי"ר בצה"ל, נרצחה במסיבת הטבע ליד רעים במתקפת הטרור בשבעה באוקטובר 2023.
הערות שוליים

↑  פרופ' יוגב יריב מנהל ביה"ח ליס ליולדות ונשים אתר בית החולים איכילוב
↑   ניב רסקין, יריב יוגב - אסון המסוקים, בעמוד הפייסבוק של "חדשות הבוקר", 5 בפברואר 2018
↑  שי ניב, ‏איכילוב "חוטף" מבילינסון את כוכב "בייבי בום", באתר גלובס, 28 באפריל 2015
↑  עמרי מניב, ‏תחקיר: חוות הדעת הכפולות של פרופ' יריב יוגב לטובת חברות הביטוח, באתר ‏מאקו‏, 10 ביולי 2022
↑   נועה לימונה, הרפואה הפכה מתגוננת, וההורים משלמים את המחיר, באתר הארץ, 13 ביולי 2022
↑  פרופ' יריב יוגב והד"ר רונית אלמוג ברדיו תל אביב בנושאי פריון, היריון, לידה ורפואת נשים 102fm.co.il/shows/88
↑  אורית מרלין רוזנצוויג, ירד בבום, באתר ynet, 13 באפריל 2016
↑  "ירו בנו, אני הולכת למות. אוהבת אותך", באתר ‏מאקו‏, 11 באוקטובר 2023
| --- | --- |
בקרת זהויות :  NLI: 987007362266805171  LCCN: nb2015015219  VIAF: 317106342   WorldCat (עם VIAF): 317106342 
מדבקה לזכרה של ליבי כהן-מגורי בכיכר הבימה בתל אביב
חסידות דז'יקוב

רבי יהושע מדז'יקוב
חסידות דז'יקוב היא חסידות גאליצינית מגזע רופשיץ שפעלה בעיר דז'יקוב (טרנובז'ג). האדמו"ר הראשון היה רבי אליעזר הורוביץ, בנו השלישי של רבי נפתלי צבי הורוביץ מרופשיץ.
מחסידות זו הסתעפו חסידות בארנוב, חסידות דמביץ, חסידות רוזבדוב, חסידות סטוטשין וחסידות בייטש.
הרב אלטר יחזקאל אליהו הורוביץ, האדמו"ר האחרון שכיהן בדז'יקוב, נרצח בשואה ועמו הסתיימה החסידות. לאחר השואה כינו את עצמם כמה מנכדי אדמו"רי השושלת בשם דז'יקוב.
רבי אלטר מדזיקוב האדמו"ר הרביעי והאחרון בשושלת
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
תולדות החסידות

רבי אליעזר הורוביץ נולד בשנת תק"נ. היה תלמיד של אביו, של רבי ישכר בר מרדושיץ ושל רבי צבי הירש מרימנוב. בשנת תר"ח, עשרים שנה אחר פטירת אביו, החל לכהן באדמו"רות בדז'יקוב. בסוף ימיו נטה להסתגר. נפטר ג' חשון תרכ"א. בנו השני רבי מאיר מילא את מקומו אחריו.
בניו האחרים היו, רבי ישראל מבארנוב, רבי ראובן מדאמביץ ורבי משה מרוזבדבוב.
תולדות החסידות > רבי מאיר מדז'יקוב

רבי מאיר הורוביץ נולד בשנת תקע"ט. החל לכהן כאדמו"ר בתרכ"א ובתקופתו התפתחה החצר. חיבר את הספר 'אמרי נועם'. נפטר בח' בתמוז ה'תרל"ז. בנו השלישי רבי יהושע מילא את מקומו.
בנים נוספים של רבי מאיר כיהנו באדמו"רות: רבי טוביה, במיידון. רבי יחיאל, בפוקשיבניץ. רבי אהרן, בבייטש. רבי אשר ישעיה, ברימנוב.
תולדות החסידות > רבי יהושע מדז'יקוב

בנו של רבי מאיר, רבי יהושע, נולד בט"ו באדר תר"ח. היה חתן של הרב לייבוש רייך, חסידו של סבו רבי אליעזר. היה מפורסם כחריף דעת וכעניו. חיבר את הספר 'עטרת ישועה'. נפטר בי"א בטבת תרע"ג.
חתניו היו רבי מנשה אייכנשטיין אב"ד ריישא, רבי עמנואל וולטפרייד (השני) מפשדבורז'-לודז', רבי פנחס נתן סאפרין מקומרנה-נאנאש ורבי דוד שפירא מבוקווסק.
תולדות החסידות > רבי אלטר מדז'יקוב

בנו היחיד של רבי יהושע, רבי אלטר יחזקאל אליהו, נולד בג' בחשוון תרמ"ה. היה חתנו של דודו, רבי ישראל הגר מוויז'ניץ. בשנת תרס"ט החל לשמש כרב בדז'יקוב ואחר פטירת אביו גם כאדמו"ר. בהמשך עבר לטורנא. חסידיו משוערים באלפים. נרצח בשואה במחנה פלאשוב בה' באדר תש"ג. ילדיו היו: רבי חיים מנחם דוד (מנדל) (חתן דודו רבי עמנואל מלודז'), שימש כרב בדז'יקוב לאחר שאביו עבר לטורנא; רבי יהודה, רבי מאיר מריישא; רבי יעקב שלום, חתן הרב מנדל הרצוג מטרנוב; דבורה אשת הרב משה אברמוביץ. רובם נרצחו בשואה.
תולדות החסידות > החסידות אחרי השואה

בנו השני של רבי אלטר היה רבי יהודה ("ר' יודאלע"). התגורר בגרוסוורדיין ליד חמיו, רבי חיים מאיר הגר מוויז'ניץ. כשפרצה המלחמה בהונגריה נשלח לגטו ומשם נמלט עם משפחת חמיו לרומניה, ולאחר המלחמה עלה עם חמיו ומשפחתו לישראל. לא כיהן באדמו"רות רשמית אך רבים התקרבו אליו. בסוף ימיו לקחוהו חסידיו מלונדון לגור שם, ושם נפטר.
הרב יהושע הורוביץ, בנו של רבי מנחם דוד, רבה האחרון של דז'יקוב ובנו של רבי אלטר, עלה לארץ ישראל אחרי המלחמה אך סירב להתמנות לאדמו"ר על אף בקשת רבי חיים מאיר הגר מוויז'ניץ. בנו, הרב יחזקאל אליהו, פתח בשנת תשל"ד (1974) בית כנסת דז'יקוב בשכונת גאולה בירושלים עם כולל אברכים וכן הדפיס מחדש את ספרי אדמו"רי השושלת וספרים משלו והקליט שלושה אלבומים של ניגוני דז'יקוב. נפטר בד' באדר ב' ה'תשע"ו (14 במרץ 2016). בניו הם הרב חיים מאיר, האדמו"ר מדז'יקוב בגבעת זאב והרב מנחם דוד, האדמו"ר מדז'יקוב ירושלים,
רבי נפתלי חיים אדלר, נינו של רבי נפתלי חיים מדז'יקוב-ירושלים, התגורר בנתניה ופתח שם בית כנסת ויזניץ-דז'יקוב. היה חתנו של רבי חיים מאיר הגר מוויז'ניץ ובנו החורג של רבי ברוך מסערט ויז'ניץ. אחד מחתניו של רבי נפתלי חיים הוא רבי שמואל ברזובסקי, האדמו"ר מסלונים. בניו של רבי נפתלי חיים הם הרב מרדכי שנהרג בתאונת דרכים בצעירותו ורבי ישראל אליעזר אדלר, שמונה בשנת תשע"ב לאדמו"ר מדז'יקוב ויז'ניץ. אחד מבניו של הרב מרדכי הוא רבי ישראל אליעזר, רב בית הכנסת "מנחה חדשה" דז'יקוב-ויז'ניץ בבורו פארק וחתנו של רבי יוסף חיים פרנקל מוויליפולי.
רבי מתתיהו אייכנשטיין (תרמ"ו - ה' באלול תשכ"ט), בנו של רבי מנשה חתנו של רבי יהושע מדז'יקוב, כונה גם כן האדמו"ר מדז'יקוב-הולושיץ. נשא לבתו של רבי אברהם יעקב זילברשטיין אב"ד הולושיץ צאצא של האריה דבי עילאי. שימש באדמורו"ת באירופה ובשנת תרפ"ד היגר לארצות הברית. היה ממייסדי אגודת הרבנים. כל צאצאיו נרצחו בשואה.
בבורו פארק כיהן רבי יהושע (תרצ"ו - ב' בסיוון תשע"ג), בנו של רבי מאיר מריישא (בנו של רבי אלטר). שלושה מבניו הם אדמו"רים: הבכור רבי מאיר אדמו"ר במונסי, חתן רבי דוד משה מקרעטשניף; רבי יחזקאל ישעיה אדמו"ר בוויליאמסבורג, חתן רבי אלכסנדר יו"ט ליפא לאבין מזידיטשוב-ויליאמסבורג; רבי אליעזר שמעון אדמו"ר בבורו פארק, חתן רבי יהושע רובין אב"ד באבוב 45.
במונסי מכהן רבי אברהם יעקב הורוביץ האדמו"ר ממעליץ - דז'יקוב בנו של רבי אליעזר ממעליץ-טורנא, צאצא של שני הגזעים, חתנו של רבי מנחם מנדל ווגשל משינאווא-מונסי.
גזעים אחרים מבית דז'יקוב > בני רבי מאיר מדז'יקוב > רבי נפתלי חיים (מירושלים) מדז'יקוב וצאצאיו

בנו הבכור של רבי מאיר מדז'יקוב היה רבי נפתלי חיים, 'הצדיק המופלא'. נולד בשנת ת"ר. חתן רבי משה מדומברובה חתנו של רבי חיים הלברשטאם מצאנז. יועד על ידי אביו להיות ממשיכו. סבו רבי אליעזר העיד עליו שלא טעם טעם חטא מימיו. למד אצל רבי חיים מצאנז, מסופר שהיה מסוגר בביתו על תלמודו ולא יצא מביתו רק למקווה ולבית כנסת. כשחזר לדז'יקוב אביו רצה למנותו לרב אך רבי נפתלי חיים סירב. בכל זאת הגיעו אליו רבים לשאלות וברכות. לאחר תקופה, בשנת תרכ"ז, מאס רבי נפתלי חיים בעול שהוטל עליו בעל כרחו ועלה לארץ ישראל והתגורר בצפת. שם דבק ברבי דוד לובינער תלמידו של רבי שמואל השני מקאמינקא, והיה מעביר לו את האזכרות שקיבל מחו"ל. לאחר מכן עבר לירושלים. היה נוהג לסיים כל שיחה בנעימה 'והכהנים' מתפילת מוסף של יום כיפור ואכן נפטר בשעת אמירת העבודה במוסף של יום כיפור בשנת תרנ"ה. נקבר בחלקת גאליציה בהר הזיתים. חיבר את הספר 'מנחה חדשה'. חמיו רבי משה מדומברובה גם עלה לארץ ישראל בסוף ימיו והתגורר ונקבר בצפת. גם בן דודו ידידו ותלמידו רבי אברהם שמחה מבארנוב עלה לירושלים ונקבר על ידו בהר הזיתים.
בניו היו רבי אליהו ששימש כרב בזאלין, רבי בצלאל ששימש כרב בפילזנא ורבי אליעזר ניסן שעלה איתו לצפת. בתו פרומט נישאה לרבי פנחס נתן מקומרנה-נאנאש ובזיווג שני לדודה רבי אהרן מבייטש. צירל, בתו של רבי אליעזר ניסן, נישאה לרב מרדכי יהודה אדלר (נכד לאדמו"רי לעלוב) ובזיווג שני לקרוב משפחתה רבי ברוך הגר מסערט ויז'ניץ. בנה היה רבי נפתלי חיים אדלר מדז'יקוב, חתנו של (בן דודו של סבו) רבי חיים מאיר הגר.
גזעים אחרים מבית דז'יקוב > בני רבי מאיר מדז'יקוב > רבי טוביה ממידאן וצאצאיו

בנו השני של רבי מאיר מדז'יקוב היה רבי טוביה. נולד בשנת תר"ה. היה חתנו של רבי דוד מדינוב. כיהן כרב במיידן עד מלחמת העולם הראשונה אז נמלט לווינה שם נפטר בשנת תרע"ח. בנו היה רבי בן ציון ונכדו היה רבי טוביה.
גזעים אחרים מבית דז'יקוב > בני רבי מאיר מדז'יקוב > רבי יחיאל מפאקשיווניץ וצאצאיו

בנו הרביעי של רבי מאיר מדז'יקוב היה רבי יחיאל. חתנו של רבי דוד הלברשטאם מקשאנוב. נולד בשנת תר"י. משנת תר"מ כיהן כרב בעירה קופשיווניצה שבקרב היהודים הייתה נקראת בשמה המקורי פאקשווניץ. בשנת תרנ"ב גורש עם הנתינים הזרים מפולין והתיישב בטרנוב. נפטר בי' בשבט תרפ"ח ונקבר בדז'יקוב. בניו של רבי יחיאל היו רבי נפתלי ממלא מקומו בטרנוב רבי אלתר ממלא מקום אחיו ורבי אברהם חזר לכהן כרב בפאקשיווניץ. בתו הייתה נשואה לרבי שלמה הורוביץ, בנו של (בן דודו של אביה) רבי אברהם חיים מפלאנטש ובזיווג שני הייתה נשואה לרבי ישראל שלום יוסף הגר מאנטניא.
גזעים אחרים מבית דז'יקוב > בני רבי מאיר מדז'יקוב > רבי אהרן מבייטש וצאצאיו

בנו החמישי של רבי מאיר מדז'יקוב היה רבי אהרן. נולד בסביבות שנת תר"י. נישא לבתו של רבי חיים הלברשטאם מצאנז. משנת תרמ"ו החל לשמש ברבנות בייטש. לאחר מכן עבר לקאשוי. נפטר בי"ב באדר א' תרפ"ז. חתניו היו הרב חיים סגל ליברמן מדוברה, הרב יקותיאל גרוס מברבשט, רבי יששכר בעריש הלפרין וקרובו הרב משה הורוביץ מקראס (משושלת לינסק).
חתנו של רבי אהרן, רבי חיים סגל-ליברמן מונה לממשיכו של חמיו ברבנות ואדמו"רות, אך ויתר לגיסו רבי בעריש הלפרין ועבר לדוברה, שם פתח ישיבה גדולה. בהמשך עבר לצאנז. במלחמת העולם הראשונה גלה לרוסיה ונפטר בבוכרה בכ"ה באדר תש"ב. דברי תורתו הודפסו בספר "אמרי חיים".
בנו רבי יצחק כיהן כאב"ד רופשיץ ונרצח בשואה.
חתנו רבי אברהם אנגלרד כיהן כממלא מקומו בעיר דוברה, ולאחר השואה מונה לרב קהילת באבוב בארץ ישראל, דברי תורתו הודפסו בספר "אמרי אברהם".
חתנו השני של רבי אהרן, רבי ישכר בעריש הלפרין (תרמ"ט - ה' בסיוון תשכ"ט) כיהן משנת תרע"ה כרב באלפין ולאחר פטירת חמיו החל לכהן בבייטש. משנת תש"ו החל לכהן באדמו"רות בארצות הברית.
בנו הבכור של רבי אהרן, רבי אברהם צבי הירש, נולד בשנת תרמ"ז. נישא לבתו של רבי אהרן לייב רוקח מביאקווסק. בשנת תרע"ג היגר לניו יורק, שם החל לכהן כאדמו"ר מבייטש. נפטר בט"ז באדר תשכ"א ונקבר בנתניה.
רבי שלום, ממשיכו באדמו"רות (חתנו של רבי יחזקאל שרגא רוזנפלד בן רבי חיים יעקב מקשאנוב, נפטר בכ"א באלול תשנ"ו). כיום מכהן בארצות הברית בנו רבי יחזקאל שרגא הורוביץ מבייטש.
בנים נוספים: רבי משה (תרס"ז-תש"ב) חתנו של רבי אברהם יעקב הורוביץ רבה של פרוביז'נה, רבי חיים יוסף (תר"ע-תש"ב) חתן הרב אליהו ליכטנשטיין רבה של זקופנה, ואהרן. שלושתם נרצחו בשואה.
בנו השני של רבי אהרן, רבי אלתר אליעזר, נולד בשנת תר"נ בערך. היה חתנו של רבי משה יהודה לייב שפירא מסטריזוב. מילא את מקום אביו בקאשוי. נפטר בי"ב באדר תרצ"ז.
בנו רבי חיים שלמה כיהן כאדמו"ר מסטריזוב בניו יורק. מספריו: "דרכי נועם" ו"חידושי סוגיות". נפטר בכ"ז בכסלו תשכ"ט ונקבר בירושלים.
בנו רבי צבי הירש, חתן רבי לייבוש מטומשוב, מכהן באדמו"רות סטריזוב בבורו פארק. חתנו הוא רבי ברוך אברהם הלברשטאם מקשאנוב-ויליאמסבורג.
בן נוסף היה רבי משה לייב מסטריזוב בורו פארק ורבי ישראל יוקל מסטריזוב בורו פארק.
גזעים אחרים מבית דז'יקוב > בני רבי מאיר מדז'יקוב > רבי אשר ישעיהו מרימנוב וצאצאיו

בנו השישי של רבי מאיר מדז'יקוב היה רבי אשר ישעיהו. נולד בשנת תר"כ. נישא לבתו של רבי יוסף מרימנוב. התגורר ליד חמיו. חיבר פירוש לתורה ולהגדה של פסח בשם מעדני מלך. בשנת תרס"ה עבר לקרקוב ובמלחמת העולם הראשונה ברח לווינה שם התגורר עד פטירתו בי"ג בחשוון תרצ"ה. ומנוחתו כבוד בקראקא. בנו וממלא מקומו היה רבי צבי חיים מרימנוב חתן רבי ישראל הגר מויז'ניץ, ורב ברימנוב עוד בחיי אביו. נפטר בה' בסיוון תרצ"ט. חתנו היה רבי יצחק פרידמן בנו של רבי ישראל מסדיגורה וממלא מקום חותן חותנו רבי יוסף ברימנוב.
גזעים אחרים מבית דז'יקוב > רבי ראובן מדמביץ

בנו השלישי של רבי אליעזר מדז'יקוב היה רבי ראובן. נולד בערך בשנת תק"פ. בזיווג ראשון נישא לבתו של הרב איסר מרוזבדוב (ממנה נולד לו בנו הבכור) ובזיווג שני נישא לגבירה בשם דבורה. בצעירותו החל לכהן ברבנות דמביצה. מגיל 12 היה ער כל השבת והיה רוקד ללא הפסקה וחסידיו היו עורכים משמרות בשביל לרקוד איתו. נפטר בערך בשנת תרמ"ה. חתניו היו נכדי אחיו, הרב בצלאל מפילזנא, רבי ישראל יוסף מטורנא ורבי יצחק מבארנוב. בן נוסף שלו היה רבי נפתלי שכיהן כאדמו"ר וראב"ד בדמביץ. שהה תקופה בארצות הברית. נרצח בשואה עם כל משפחתו.
גזעים אחרים מבית דז'יקוב > רבי ראובן מדמביץ > רבי אלתר ישעיה מדמביץ

בנו רבי אלתר ישעיה (תר"ז - כ"ז בטבת תרנ"ה) מילא את מקומו. לא היו לו ילדים.
גזעים אחרים מבית דז'יקוב > רבי ראובן מדמביץ > רבי שמואל מדמביץ

את מקום רבי אלתר מילא אחיו (מאב) רבי שמואל (תרכ"ט - תרפ"ג), על פי פסיקת השינאווער. לפני כן כיהן כרב בפריסטיק. היה חתנו של רבי יחיאל ווגשל אב"ד פריסטיק (חתן דודו רבי יעקב ממעליץ ונכדו של רבי אלימלך מליז'נסק). היה תלמידם של רבי יחזקאל שרגא משינאווא ושל בן דודו רבי משה מרוזבדוב. חתניו היו הרב משה בן רבי אריה לייביש מגריבוב, רבי שלמה מחודורוב, הרב אשר ווגשל, קרובו רבי אברהם מזאלין (נכדו של בן דודו רבי נפתלי חיים) ורבי יצחק ממעליץ.
בנו של רבי שמואל, רבי צבי אלימלך מילא את מקומו. נולד בערך בשנת תר"ס. היה חתנו של רבי יהושע מריבטיטש. לאחר פטירת אביו לא היה לו היתר הוראה ופרצה מחלוקת בעירו האם לתת לו לכהן ברבנות. לבסוף נלקח לרב. נרצח במעליץ בשנת תש"ג עם אשתו וארבע בנותיו.
בנים נוספים של רבי שמואל היו הרב חיים יעקב והרב יהושע מדמביץ-ניו יורק.
גזעים אחרים מבית דז'יקוב > רבי משה מרוזבדוב

בנו הרביעי של רבי אליעזר, רבי משה נולד בה' אייר תקפ"ה, חתן הייטב לב מסיגוט, כיהן ברבנות העיר רוזבדוב, נפטר י' סיון תרנ"ד.
בניו רבי צבי הירש, רבי אברהם חיים, רבי יצחק.
גזעים אחרים מבית דז'יקוב > רבי משה מרוזבדוב > רבי צבי הירש

רבי צבי הירש נולד בשנת תר"ט. מילא את מקום אביו ברבנות העיר ראזוואדוב, עד לתחילת מלחמת העולם הראשונה, ולאחמ"כ התגורר בעיר ריישא, ושם נפטר בי' מרחשון תרע"ט.
גזעים אחרים מבית דז'יקוב > רבי משה מרוזבדוב > רבי אברהם חיים מפלאנטש

רבי אברהם חיים נולד בשנת תר"י, כיהן כאב"ד פלאנטש, נפטר כ"ט תשרי תר"פ.
גזעים אחרים מבית דז'יקוב > רבי משה מרוזבדוב > רבי יצחק מסטוטשין

רבי יצחק מסטוטשין (י' טבת תרכ"ב–כ"ד אדר א' ת"ש), נישא לאסתר ליבא בת רבי מנחם מנדל אייכנשטיין מזידיטשוב. בשנת תרמ"ד החל לכהן ברבנות סטוטשין, ולאחר פטירת אביו בשנת תרנ"ד החל לכהן גם באדמו"רות. כיהן בה ברבנות עד מלחמת העולם הראשונה בשנת תרע"ד. לפני מלחמת העולם הראשונה עבר לטרנוב.
ילדיו - יענטע, רבי אלטר מאיר, רבקה, רבי יהודה, דבורה.
בנו רבי יהודה הורוביץ, נולד בי"ג תמוז תרנ"ב, מילא את מקומו בעיר סטיטשין. בפרוץ מלחמת העולם הראשונה נמלט ללמברג, משם נשלח לעבודת פרך בסיביר. משם הועבר לסמרקנד, ובה שהה עד לסיום המלחמה, בשנת תש"ו עבר להתגורר באנטוורפן שבבלגיה, בשנת תש"ז היגר לארצות הברית שם פתח את בית מדרשו.
נכדו רבי אליעזר יודקובסקי, בן בתו חנה, מכהן כאדמו"ר על מקומו. תלמידו רבי מרדכי מנשה זילבר מכהן כאדמו"ר מתולדות יהודה סטוטשין.
ניגוני דז'יקוב

לחצר דז'יקוב אוצר גדול של ניגונים חסידיים. ניגוני דז'יקוב מפורסמים ביופי וברגש עמוק ומושרים כיום בחצרות חסידיות רבות. כמו כן יש באוסף הניגונים, ניגוני מארש, המפורסם שבהם הוא ניגון לכה דודי שמושר בכל הציבור האשכנזי החרדי. הנגינה בדז'יקוב התפתחה בזמן רבי מאיר מדז'יקוב ובזמן בנו רבי יהושע, אז החלו להלחין ולשיר ניגונים יותר מורכבים מאשר הניגונים הישנים מבית רופשיץ. בין המלחינים בחצר דז'יקוב היה גם רבי אשר ישעיהו מרימנוב בנו של רבי מאיר. מארש לפיוט "שערי ארמון" המנוגן בחסידות בתפילת נעילה, מבוסס על מארש רוסי.
רבי חיים מאיר הגר הכניס לויז'ניץ ניגונים ששמע אצל דודו רבי יהושע מדז'יקוב כדי להשאיר זכר לדז'יקוב.
מוסדות חסידי דז'יקוב בירושלים (בראשות הרב יחזקאל אליהו הורוביץ) הפיקו סדרת אלבומים של ניגוני בית דז'יקוב (יצא מחדש בדיסקים בהפקת "לחיים אידן" של יוסף משה כהנא). שמותיהם:
שירו לה' שיר חדש (1) (תשעה שירים) בעיבודו של משה מרדכי רוזנבלום
קבל רנת עמך (2) (תשעה שירים) בעיבודו של רוזנבלום
והראנו בבניינו (3) (תשעה שירים) בעיבודו של רובי בנט
לקריאה נוספת

מאיר וונדר, אנציקלופדיה לחכמי גליציה, ירושלים: המכון להנצחת יהודי גליציה, תשל"ח-תשס"ה.
יצחק אלפסי, החסידות, מעריב, 1977, עמ' 126–130.
יצחק אלפסי, ממלכת החכמה: תולדות בית ראפשיץ-דז'יקוב, ירושלים: כרמל, 1994.
אדריאן דלמאו

אדריאן דלמאו ואקר (בספרדית: Adrián Dalmau Vaquer; נולד ב-23 במרץ 1994) הוא כדורגלן ספרדי המשחק בעמדת החלוץ באלקורקון.
קריירה

דלמאו נולד בפלמה דה מיורקה שבאיים הבלאריים, ובשנת 2011, בגיל 17, הצטרף למחלקת הנוער של ריאל מדריד.
בשנה שלאחריה עבר למחלקת הנוער של היריבה העירונית, ראיו ואיקאנו, וב-25 בנובמבר 2012 ערך את הופעת הבכורה שלו במדי קבוצת המילואים הבוגרת של המועדון המשחקת בליגה הספרדית השלישית.
ב-2 בספטמבר 2013 הושאל לסמורה, גם היא מהליגה הספרדית השלישית.
לאחר תום החוזה שלו בראיו ואיקאנו, ב-8 ביולי 2014, חתם על חוזה לעונה אחת בראסינג פרול, גם היא מהליגה הספרדית השלישית. הוא כבש 8 שערים ב-38 משחקים והיה שותף בהפסד הקבוצה במשחקי הפלייאוף על העלייה לליגה השנייה.
ב-19 ביוני 2015 עבר לקבוצת המילואים אספניול ב' מהליגה השלישית.
ב-26 בפברואר 2016, לאחר שכבש 12 שערים ב-25 משחקים, הושאל לחצי עונה לנומנסיה מהליגה השנייה. הוא ערך את הופעת הבכורה שלו ב-6 במרץ 2016. הוא שיחק תשעה משחקים במדי הקבוצה, בהם לא כבש.
ב-12 באוגוסט 2016 הושאל לעונה אחת למיורקה מהליגה השנייה, בה שיחק שבעה משחקים בלבד ולא כבש, ובסוף העונה ירד עם הקבוצה לליגה השלישית.
ב-15 ביולי 2017 ביטל את חוזהו באספניול, וחתם בקבוצת המילואים של ויאריאל.
ב-2018 עבר ללא תשלום להראקלס אלמלו מליגת העל ההולנדית, וחתם על חוזה לשנתיים עם אופציה לשנה נוספת. ב-16 בפברואר כבש רביעייה בניצחון קבוצתו 6–0 על פורטונה סיטארד, והפך לשחקן הספרדי הראשון שכובש רביעייה בליגת העל ההולנדית. הוא סיים את עונת 2018/2019 במקום השלישי בטבלת מלכי השערים של הליגה, עם 19 שערים ב-31 משחקים, בישל חמישה שערים נוספים וסייע לקבוצתו לסיים את העונה במקום השביעי בליגה, המוביל למשחקי מוקדמות הליגה האירופית.
ב-28 ביוני 2019 הודיע המועדון כי השחקן סירב להצטרף לתמונה הקבוצתית של שחקני הקבוצה, והודיע על רצונו לעזוב את המועדון בשל משכורתו הנמוכה, ולעבור למכבי תל אביב, אך סוכנו של דלמאו הכחיש את הטענות והסביר כי דלמאו נעדר מהתמונה משום שחש לחץ בחזה.
לאחר משא ומתן ארוך עם מכבי תל אביב, החליטה הראקלס כי הסכום שמציעה מכבי נמוך מדי, וב-9 ביולי 2019 עבר דלמאו לאוטרכט עד 2022 תמורת שלוש מיליון אירו. ב-24 בדצמבר 2021 עבר לספרטה רוטרדם עד לתום העונה. ב-11 באוגוסט 2022 הצטרף לאלקורקון מהליגה הספרדית השלישית.
הערות שוליים

↑  "Adrián Dalmau disputa el Mundialito sub´17 con el Madrid" [Adrián Dalmau plays the Mundialito under-17 with Real Madrid] (בספרדית). Diario de Mallorca. 8 ביוני 2011. נבדק ב-20 במרץ 2016. {{cite web}}:  (עזרה)
↑  "Dalmau y Rubén Sánchez nuevas incorporaciones zamoranas" [Dalmau and Rubén Sánchez new additions zamoranas] (בספרדית). Vavel. 2 בספטמבר 2013. נבדק ב-20 במרץ 2016. {{cite web}}:  (עזרה)
↑  "Adrián Dalmau, nuevo delantero del Racing de Ferrol" [Adrián Dalmau, new forward of Racing de Ferrol] (בספרדית). La Voz de Galicia. 8 ביולי 2014. נבדק ב-20 במרץ 2016. {{cite web}}:  (עזרה)
↑  "El club traspasa a Dalmau al Espanyol, que podría pagarle por objetivos futuros" [The club transfers Dalmau to Espanyol, which could pay them for future objectives] (בספרדית). La Voz de Galicia. 19 ביוני 2015. נבדק ב-20 במרץ 2016. {{cite web}}:  (עזרה)
↑  "Adrián Dalmau, nuevo jugador numantino" [Adrián Dalmau, new player numantino] (בספרדית). Numancia's official website. 29 בפברואר 2016. נבדק ב-20 במרץ 2016. {{cite web}}:  (עזרה)
↑  "La Deportiva ve la luz tres meses después" [Deportiva see the light after three months] (בספרדית). Marca. 6 במרץ 2016. נבדק ב-20 במרץ 2016. {{cite web}}:  (עזרה)
↑  "Dalmau, cedit al Mallorca" [Dalmau, loaned to Mallorca] (בקטלאנית). RCD Espanyol. 12 באוגוסט 2016. נבדק ב-12 באוגוסט 2016. {{cite web}}:  (עזרה)
↑  "Adrià Dalmau refuerza la delantera del filial" [Adrià Dalmau bolsters the forward line of the reserves] (בספרדית). Villarreal CF. 14 ביולי 2017. אורכב מ-המקור ב-2017-07-17. נבדק ב-15 ביולי 2017. {{cite web}}:  (עזרה)
↑  Privacyinstellingen op VI.nl, www.vi.nl
↑  Privacy settings, myprivacy.persgroep.net
↑  Privacy settings, myprivacy.persgroep.net
↑  Privacy settings, myprivacy.persgroep.net
↑  סוף הסאגה: החלוץ אדריאן דלמאו נמכר לאוטרכט, באתר ONE‏, 9 ביולי 2019
↑  Sparta neemt Spaanse spits Adrián Dalmau over van FC Utrecht, myprivacy.dpgmedia.nl
↑  Adrián Dalmau, nuevo refuerzo para la delantera de la A.D. Alcorcón | Alcorcón - Web Oficial (בספרדית)
גוסטב שלייכר

גוסטב שלייכר (באנגלית: Gustav Schleicher‏; 19 בנובמבר 1823 – 10 בינואר 1879) היה חבר בית הנבחרים של ארצות הברית דמוקרטי מטקסס יליד גרמניה. הוא היה מהנדס ששירת לזמן קצר בבית המחוקקים של טקסס, והיה ותיק צבא הקונפדרציה.
ביוגרפיה > ראשית חייו

שלייכר נולד ב-19 בנובמבר 1823 בדרמשטאדט, הדוכסות הגדולה של הסן הגרמנית. הוא למד באוניברסיטת גיסן ולמד הנדסה. הוא סייע בבניית מסילות ברזל מוקדמות באירופה.
הוא, הרמן ספיס וד"ר פרדיננד לודוויג הרף היו בין המנהיגים בקבוצת אינטלקטואלים שהיגרו לטקסס והקימו קומונה של פישר-מילר לנד גרנט, שנקראה בטינה על שם הדמות הספרותית הגרמנית וחוזת החברה בטינה פון ארנים, על הגדות של נהר לאנו בשנת 1847. על פי ה-Handbook of Texas Online, "הקהילה נועדה להוכיח את אמיתותם של האידיאלים הקומוניסטיים ולהאיר את הדרך להקלה על הצרות באירופה, שהובילו לניסיונות ספורדיים למהפכה ולימים היו אמורים להוביל למהפכות בגרמניה של 1848".